Diari Oficial de la Generalitat Valenciana


Sumari del DOGV 9793, del 21-02-2024 (2024/1296)

Anunci de la Resolució de 28 de desembre de 2023, de la presidenta de l'Institut Valencià de Competitivitat Empresarial, de concessió directa d'ajudes destinades a pal·liar la pobresa energètica en consumidors vulnerables en el marc del programa «Bo social tèrmic» de l'exercici 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9793

Data del DOGV
:   21-02-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/1296


Data del document
:   18-01-2024

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * Institut Valencià de Competitivitat Empresarial

Anunci de la Resolució de 28 de desembre de 2023, de la presidenta de l'Institut Valencià de Competitivitat Empresarial, de concessió directa d'ajudes destinades a pal·liar la pobresa energètica en consumidors vulnerables en el marc del programa «Bo social tèrmic» de l'exercici 2020. [2024/1296]  
El Reial decret llei 15/2018, de 5 d'octubre, de mesures urgents per a la transició energètica i la protecció dels consumidors, va crear un programa de concessió directa d'ajudes destinades a pal·liar la pobresa energètica en consumidors vulnerables, pel que fa a energia destinada a calefacció, aigua calenta sanitària o cuina, denominat «Bo social tèrmic».  
L'ajuda es va concebre a fi de pal·liar les despeses necessàries per a garantir el subministrament d'energia per a usos tèrmics i el suport a actuacions d'estalvi o millores de l'eficiència energètica als consumidors vulnerables, en concret aquells que hagueren sigut beneficiaris del bo social d'electricitat a 31 de desembre de l'any anterior.  
Tenint en compte que per diverses vicissituds les ajudes corresponents a l'exercici 2020 no van poder ser tramitades, amb data 21 de desembre de 2023 s'ha publicat el Decret 217/2023, de 14 de desembre, del Consell, pel qual s'establixen les bases reguladores del programa d'ajudes econòmiques a les persones consumidores beneficiàries del bo social tèrmic per a 2020 i d'esta manera procedir a l'abonament de les quantitats corresponents a este exercici.  
Tal com es reconeix en la disposició transitòria primera del Decret llei 13/ 2023, de 5 de desembre, del Consell, pel qual es regulen la comunicació d'informació a la Generalitat per les empreses comercialitzadores de referència per a la gestió del bo social tèrmic i altres mesures relacionades de caràcter social, serà l'Institut Valencià de Competitivitat Empresarial (IVACE) l'entitat de la Generalitat competent per a la gestió i pagament del bo social tèrmic des de l'exercici 2020 i mentres no s'assigne a una altra conselleria o entitat. En este sentit, es dona publicitat a la Resolució de 28 de desembre de 2023, dictada per la presidenta de l'IVACE, i a la seua correcció d'errades de 18 de gener de 2024, per la qual es concedixen, per la quantitat màxima de 9.272.862,64 euros, les ajudes del bo social tèrmic de l'exercici 2020 a les persones que a data 31 de desembre de 2019 tenien la condició de beneficiàries del bo social d'electricitat segons la informació facilitada per les comercialitzadores, d'acord amb el que es preveu en Decret llei 13/2023, de 5 de desembre, del Consell.  
A través de l'enllaç següent: http://tinyurl.com/yrfsqwwy, totes aquelles persones que consideren que poden ser beneficiàries podran consultar si ho són i l'import corresponent.  
Les persones beneficiàries podran renunciar al cobrament de la subvenció fins a la data límit 15 maig de 2024, comunicant la seua decisió a través d'algun dels mitjans següents:  
 Correu electrònic, enviant annexada la documentació a l'adreça següent: hyiojkaaetulfpgfi.bzevo@abjmp.xjf.vh.  
 Carta dirigida a l'Institut Valencià de Competitivitat Empresarial (IVACE), Ciutat Administrativa 9 d'octubre, torre 2, c/ de la Democràcia, 77, 46648 València, presentada en qualsevol registre de les administracions públiques o oficina de Correus, segons el model que es comunique individualment per correu postal.  
Transcorreguda la data límit sense haver rebut renúncia, l'IVACE considerarà que la persona beneficiària accepta la subvenció concedida.  
La resolució de concessió posa fi a la via administrativa i en contra podrà interposar-se recurs contenciós administratiu en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant la presidenta de l'IVACE en el termini d'un mes, computat en els mateixos termes, de conformitat amb el que es disposa en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que la persona interessada puga presentar qualsevol altre recurs que estime pertinent.  
  
  
València, 18 de gener de 2024. La presidenta de l'IVACE: Nuria Montes de Diego.